ชิงร้อยชิงล้าน
ชิงร้อยชิงล้าน เป็นรายการเกมโชว์ในประเทศไทยออกอากาศครั้งแรกเมื่อ วันพุธที่ 17 มกราคม พ.ศ. 2533 เป็นรายการโทรทัศน์ประเภทเกมโชว์ที่ออกอากาศยาวนานที่สุดในประเทศไทยปัจจุบันเป็นรายการวาไรตี้โชว์ ผลิตโดย บริษัท เวิร์คพอยท์ เอ็นเทอร์เทนเมนท์ จำกัด (มหาชน) พิธีกรในปัจจุบัน คือ วรัทยา นิลคูหา และ ศิวัฒน์ โชติชัยชรินทร์ ปัจจุบันออกอากาศทุกวันอาทิตย์ เวลา 14:30 - 16:00 น. ทางช่องเวิร์คพอยท์
ชิงร้อยชิงล้าน ท็อป ซีเคร็ต
ในชิงร้อยชิงล้าน Top Secret ตั้งแต่ในปี 2536 นั้นจะมี 2 ทีมต่อสัปดาห์ด้วยกันโดยทางรายการจะเชิญดาราชายและดาราหญิง 2 คนโดยจะแบ่งเป็นทีมชายและทีมหญิงและในปี 2537 นั้นถูกปรับเพิ่มจากทีมละ 2 คนเป็น 3 คนต่อทีมในแต่ละสัปดาห์และในแต่ละทีมจะต้องใช้ชื่อทีมด้วย